
A Wikipédiából, a szabad enciklopédiából 

A flamand nyelv (saját nevén a Vlaams, mely történetesen 
megegyezik a holland névvel) a nyugati germán nyelvek része, 
ám ha figyelembe vesszük a nyelvészet álláspontját, 
gyakorlatilag teljesen azonos a hollanddal. Nyelvi titulusa 
számos különböző dologtól függ: akik flamand nemzeti 
érzelműek rendszerint állítják a flamand nyelv létezését is, 
mások viszont úgy tartják, hogy a flamand a holland nyelv 
elnevezése Belgiumban. Ezért létezik olyan elnevezés is, hogy 
belgiumi holland nyelv. Alapjában véve két változata van: a 
Belgiumban használt flamand, amely a hivatalos közegek és 
tanintézmények nyelve, de a holland irodalmi nyelvvel ez 
teljesen azonos, csak pár helyi jellegzetességet és apróbb 
hangtani eltérést mutat. A franciaországi flamandok 
nyelvjárásában sok a francia nyelvből származó jövevényszó, 
ennek ellenére az ottani flamand nyelvjárás nem különbözik 
úgy, hogy a belgiumiak és a hollandok ne lennének képesek 
megérteni. A flamand nyelv viszonya a hollandhoz erősen 
hasonlít az ausztriai és németországi német, a macedón és 
bolgár, valamint a moldáv és román nyelv esetére. 

A flamand hollandhoz való viszonya 


A flamand Belgium többségi nyelve. A hollandtól főleg az írott 
formától kevésbé eltérő kiejtésében különbözik, illetve a 
nyelvjárásainak vannak kisebb lexikai és kiejtésbeli 
differenciái. A holland-belga határ két oldalán beszélt flamand 
és holland nyelvjárások teljes mértékben megegyeznek. 

A holland sztenderd nyelv a közép-hollandiai tartományokban 
beszélt nyelvjáráson alapul, de a brabanti flamand 
nyelvjárásból is sokat kölcsönzött. A holland és flamand 
irodalmi nyelv helyesírása is szinte azonos. 

Szókincsét tekintve a belgiumi flamandnak is vannak francia, illetve vallon jövevényszavai (ironikus módon 
azonban ez sem tér el a franciától), ami nem jellemző a brabanti nyelvjárásra, minthogy az is alkotó eleme 
lett a holland írott normának. Mindenesetre az észak-holland nyelvjárások között még több sajátosságot 
lehet felfedezni a lexikában, mint a holland és a flamand között. 

írásos forrásokból azonban kimutatható, hogy évszázadokkal ezelőtt a mai Belgiumban beszélt nyelvjárások 
még eléggé eltértek a Németalföld északabbi részén beszélt dialektusoktól. A flandriai városoknak mind 
megvoltak a maguk a nyelvjárásai. A 19. században kialakuló németalföldi irodalmi nyelv azonban könnyen 
homogenizálódhatott, hisz szoros kapcsolat volt az itteni városok, közösségek és tartományok között, 
azonkívül a sík alföldi terület is mindinkább segítette ezt a folyamatot. 


Flamand nyelv 
Vlaams 

Beszélik Belgium 

Terület Németalföld 

Beszélők száma 5 millió fő 

Nyelvcsalád Indoeurópai 

nyelvcsalád 
Germán nyelvek 
nyugati germán 
nyelvek 
déli csoport 
flamand nyelv 

írásrendszer Latin írás 

Hivatalos állapot 
Hivatalos | | Belgium 

Nyelvkódok 
ISO 639-1 nincs 

ISO 639-2 

ISO 639-3 vls (http://www.s 

il.org/iso639-3/d 
ocumentation.asp? 
id=vls) 



























Hendrik Conscience 19. századi író volt az, aki a független Belgiumban először alkotott flamand nyelven, 
addig az országban a francia volt az uralkodó nyelv, míg a flamand nyelv megvetés tárgya volt. Conscience 
így akarta öntudatukra ébreszteni a flamandokat, nehogy elfranciásodjanak. Az úgynevezett flamand 
mozgalom Flandria autonómiájáért küzdött Belgiumon belül az oktatásban a holland nyelv bevezetését 
sürgette, mert a flamandot azonosnak ítélte a hollanddal. 

Az utóbbi években költők, nemzeti érzelmű politikusok, értelmiségiek egy része is szorgalmazta a flamand 
és a holland megkülönböztetését, ezért a flamand írott nyelvben is igyekszenek felerősíteni a helyi 
sajátosságokat. Mások viszont a teljes egyesülést szorgalmazzák a hollanddal. A flamand nyelven kiadott 
könyvek, újságok, vagy akár filmek a hollandok számára egyaránt nézhető, élvezhető termékek. 

A 20. század 90-es éveiben egy újfajta sajátos nyelvjárás kezdett kialakulni Flandria vidékein, a 
tussentaal(wd), amelyben a flamand és a holland tulajdonságai keverednek. Ezt a nyelvjárást a városi réteg 
lekicsinylőén kezeli. 

További információk 

■ Akademie voor Nuuze Vlaamsche Tale (http://www.anvt.org/) Vlaams van Frans-Vlaanderen 

■ Hét Vlaams woordenboek (http://www.vlaamswoordenboek.be) Een wiki met beschrijvingen 
van Vlaamse woorden 

